kardosdrur/scandi-wiki huggingface dataset:
Usamtidighed

Usamtidighed er et begreb dannet af den tyske filosof Ernst Bloch og fremført i bogen Erbschaft dieser Zeit ("Denne tids arv", Zürich 1935), og det finder hyppigt anvendelse i social- og historievidenskaberne i behandlingen af det såkaldt klassisk moderne i det 19. og 20. århundrede.

Begrebsbestemmelse 
Bloch påstod at "samtidighed i usamtidigheden" var et af "det modernes" kendetegn og mente dermed sammenhængen af tekniske fremskridt, rationalitet og "modernitsvægring" (mental afstandtagen fra moderniteten, antirationalisme) som han så mest radikalt udtrykt i nationalsocialismen. Blochs koncept har fået ny aktualitet med konfrontationen mellem liberale og fundamentale samfundsudkast.

Elke Uhl henviser til, at Bloch ved sin forfærdelse over mange tyskeres krigsbegejstring i den første verdenskrig – især hans lærere Max Scheler og Max Weber og deres utilgængelighed for rationelle argumenter – søgte årsagerne til denne holdning i den tyske historie. I sin anti-fascistiske analyse Erbschaft dieser Zeit ("Denne tids arv") kunne han udbygge dette til en teori for usamtidighed. Tyskland er for Bloch "usamtidighedernes land".

I Tübinger Einleitung der Philosophie fra 1963 udarbejdede Bloch kategorien usamtidighed videre til en kulturteori.

Litteratur 
 Ernst Bloch: Erbschaft dieser Zeit, Frankfurt 1985,  (Oprindelig Zürich, 1935)
 Elke Uhl: "Der undiskutierbare Krieg. Exkurs zur Genese der Blochschen Ungleichzeitigkeitstheorie", i: Volker Caysa u.a.: "Hoffnung kann enttäuscht werden" : Ernst Bloch in Leipzig. Dokumenteret af Volker Caysa, Petra Caysa, K. D. Eichler og Elke Uhl, Frankfurt a. M. 1992 
 I det tyske forlæg kan ses mere litteratur til emnet

Eksterne henvisninger 
 "Fortiden er ikke færdig med sig selv", kronik af Steen Nepper Larsen fra 1998
 Artikel  i Passage nr 54 af Peter Mortensen der bl.a. behandler “anti-moderne” kulturelle bevægelser i moderniteten, herunder også Blochs "usamtidighed"

Samfundsvidenskab
Tid
Francis Obikwelu

Francis Obiorah Obikwelu (født 22. november 1978 i Onitsha, Nigeria) er en nigeriansk født atletikudøver (sprinter), der nu stiller op for Portugal. Obikwelu har gennem sin karriere nået at vinde tre guld- og en sølvmedalje i EM-sammenhæng, en sølv og en bronzemedalje ved VM, samt en sølvmedalje i 100 meter løbet ved OL i Athen 2004.

Eksterne henvisninger 

 Info 

Sprintere fra Nigeria
Sprintere fra Portugal
Olympiske sølvmedaljevindere fra Portugal
Medaljevindere ved sommer-OL 1996
Rui Silva

Rui Silva (født 3. august 1977 i Santarém, Portugal) er en portugisisk atletikudøver (mellemdistanceløber), der vandt bronze i 1500 meter løb ved både OL i Athen 2004 og ved VM i Helsingfors i 2005. Ved EM har han to gange, i 1998 og 2002 vundet guld på distancen.

Eksterne henvisninger 

 Info

Mellemdistanceløbere fra Portugal
Félix Sánchez

Félix Sánchez (født 30. august 1977 i New York City, New York, USA) er en amerikansk atletikudøver (hækkeløber), der på grund af forældrenes afstamning stiller op for Den Dominikanske Republik. Sánchez' favoritdisciplin er 400 meter hæk, hvor han ved OL i Athen 2004 vandt guld. I VM-sammenhæng er det også blevet til to guldmedaljer, i 2001 og 2003.

Eksterne henvisninger 

 Info 

Hækkeløbere fra USA
Atleter fra Dominikanske Republik
Personer fra New York
Olympiske mestre fra Dominikanske Republik
Medaljevindere ved sommer-OL 2004
Medaljevindere ved sommer-OL 2012
LB

LB eller Lb kan referere til flere ting:

 .lb – et nationalt topdomæne reserveret til Libanon.
 lb er den engelske forkortelse for Libra som er det samme som Pund (masseenhed).
 Landsbyggefonden – en dansk selvejende institution.
 Langbølgebåndet – et radiofoni-bånd.
 Langelandsbanen – en dansk privatbane, nedlagt 1962.
 Lokalbanen – en dansk jernbaneoperatør, indgået i Lokaltog 2015.
 Limp Bizkit – et amerikansk rockband.
 Lyngby Boldklub – en dansk fodboldklub under Sjællands Boldspil-Union (SBU).
 Lundtofte Boldklub – en dansk fodboldklub under Sjællands Boldspil-Union (SBU).
 Lytvyn Bloc – et ukrainsk politisk parti.
Eliud Kipchoge

Eliud Kipchoge (født 5. november 1984 i Kapsisiywa, Kenya) er en kenyansk atletikudøver (langdistanceløber), der vandt guld på 5000 meter ved VM i Paris i 2003 og sølv på samme distance i Osaka i 2007. Ved OL i Athen 2004 vandt han bronze og ved OL i Rio 2016 vandt han guld. Han vandt i 2018 maratonløbet i Berlin, og slog samtidig verdensrekorden med en tid på 2:01:39.

12. oktober 2019 lykkedes det for Kipchoge at bryde 2 timers-grænsen i maratonløb i et løb specielt tilrettelagt for denne bedrift. I Wien løb han distancen på 1:59:40 med hjælp af en række dygtige løbere, der hjalp ham med at holde tempoet og skærme ham mod vinden. Af den grund kan tiden ikke anerkendes som officiel verdensrekord.

Referencer

Eksterne henvisninger 

  
 Info 

Langdistanceløbere fra Kenya
Olympiske mestre fra Kenya 
Olympiske sølvmedaljevindere fra Kenya 
Olympiske bronzemedaljevindere fra Kenya 
Atleter ved sommer-OL 2004
Atleter ved sommer-OL 2008
Atleter ved sommer-OL 2016 
Atleter ved sommer-OL 2020
Medaljevindere ved sommer-OL 2004 
Medaljevindere ved sommer-OL 2008 
Medaljevindere ved sommer-OL 2016
Medaljevindere ved sommer-OL 2020
LBF

LBF eller Lbf kan referere til flere ting:

 Landsbyggefonden – en dansk selvejende institution.
 Letklinkerindustriens BrancheForening – en dansk brancheforening.
The Tribe

The Tribe er en science fiction-serie, lavet af Raymond Thompson og Harry Duffin, men den oprindelige idé kom fra Raymond Thompson.
 
Serien handler om en gruppe af børn, der har overlevet en virus, som dræbte alle de voksne på jorden.  Hele historien er om hvordan disse unge og børn, som er overladt til dem selv, overlever på egen hånd inden- og udenfor den unavngivede by. Verden er blevet til et primitivt helvede af lovløshed, forvirring, farer og frygt. Uden nogen voksne til at guide, styrer eller beskytte dem, er børnene og de unge på egen hånd og derfor nød til selv at opbygge en Ny Verden de kan leve i.

Serien fokuserer på en stamme som bor i en unavngivet by, the Mall Rats. Stammens medlemmer møder problemer med teknologien (hvordan man får rent vand og en form for strøm) og problemer med moralen. Børnene har at gøre med teenageproblemer (forelskelse, frygt, svigt, ambitioner, venskaber) lige så vel som større problemer som truer freden i deres nye verden (finde en modgift mod virussen, bringe fred til deres by, bekæmpe Locus, Chosen og Technos.

Science fiction-tv-serier
Tv-serier for børn
Britiske tv-serier fra 2010'erne
Tv-serier fra New Zealand
Tv-programmer fra Channel 5
Koji Murofushi

Koji Alexander Murofushi (født 8. oktober 1974 i Numazu) er en japansk tidligere atletikudøver, der var i den absolutte verdenselite i hammerkast i slutningen af 1990'erne og begyndelsen af 2000'erne.

Karriere 
Murofushis første store internationale resultat var sølvmedaljen ved de asiatiske lege i 1994. Fire år senere vandt han guld ved de tilsvarende lege, og han deltog første gang ved OL i 2000 i Sydney, hvor han nåede finalen og blev nummer ni. Ved VM i 2001 vandt han sølv, ved de asiatiske lege i 2002 vandt han igen sølv, og ved VM i 2003 blev det til bronze til Murofushi.

Ved OL 2004 i Athen hørte han til i favoritfeltet sammen med hviderusseren Ivan Tsikhan og ungareren Adrián Annus. Murofushi kvalificerede sig uden problemer til finalen, og her var det Annus, der lagde bedst ud og kastede 83,19 m i sit tredje forsøg, hvilket blev det længste i konkurrencen. Murofushi var gennem hele finalen næstbedst og nåede ud på 82,91 m i sit sidste forsøg, mens Tsikhan i sit sidste forsøg nåede 79,81 m, hvilket var tredjebedst. Imidlertid blev både Annus og Tsikhan efterfølgende diskvalificeret på grund af brug af doping, hvilket betød, at Murofushi endte med at få guldmedaljen. Tsikhans diskvalifikation kom først i december 2012, hvorpå det blev besluttet, at de følgende kastere ikke ville blive rykket op, og derfor er der kun givet guldmedaljen fra denne konkurrence.

Murofushi deltog også i OL 2008 i Beijing, hvor han blev nummer fem, og ved VM i 2011 vandt han guld.

Hans sidste OL blev i 2012 i London. Her var han næstbedst i kvalifikationsrunden med 78,48 m, kun overgået af ungareren Krisztián Pars, der kastede 79,37 m. I finalen lagde Pars sig i spidsen og nåede ud på 80,59 m i sit tredje forsøg, hvilket var nok til guld, mens sloveneren Primož Kozmus kastede 79,36 m og vandt sølv. Murofushis bedste forsøg blev på 78,71 m, hvilket sikrede ham bronzemedaljen.

Privatliv 
Koji Murofushi er søn af Shigenobu Murofushi, der ligeledes var hammerkaster og deltog i flere olympiske lege. Kojis søster, Yuka Murofushi, har også været hammerkaster og deltaget i et enkelt OL. Hans mor, Serafina Murofushi (født Moritz), var af rumænsk afstamning og var spydkaster.

Referencer

Eksterne henvisninger 

Hammerkastere fra Japan
Deltagere for Japan ved sommer-OL 2000
Deltagere for Japan ved sommer-OL 2004
Deltagere for Japan ved sommer-OL 2008
Deltagere for Japan ved sommer-OL 2012
Olympiske mestre fra Japan
Olympiske bronzemedaljevindere fra Japan
Jurij Bilonog

Jurij Bilonog (født 9. marts 1974 i Bilopillja, Sovjetunionen) er en ukrainsk atletikudøver (kuglestøder), der vandt guld i kuglestød ved OL i Athen 2004 og bronze i samme disciplin ved VM i Paris i 2003.

Blandt Bilonogs største konkurrenter er danske Joachim B. Olsen, som han henviste til bronzemedaljen ved OL i Athen. I december 2012 blev Bilonogs dopingprøver fra 2004 testet positive, og han måtte aflevere guldmedaljen til amerikaneren Adam Nelson. Følgelig overtog Joachim B. Olsen sølvmedaljen.

Eksterne henvisninger 

 Info

Kuglestødere fra Ukraine
Aleksander Tammert

Aleksander Tammert (født 2. februar 1973 i Tartu, Sovjetunionen – nu Estland) er en estisk atletikudøver (diskoskaster), der vandt bronze i diskoskast ved både OL i Athen 2004 og ved EM i Göteborg i 2006.

Eksterne henvisninger 

 Info

Diskoskastere fra Estland
Personer fra Tartu
Nils Schumann

Nils Schumann (født 20. maj 1978 i Bad Frankenhausen, DDR) er en tysk tidligere atletikudøver (mellemdistanceløber), der vandt guld i 800 meter løb ved OL 2000 i Sydney.

Atletikkarriere 
Som otteårig vandt Schumann et distriktsmesterskab i cross country, hvilket blev startskuddet for en stor løbekarriere. Han kom snart til at koncentrere sig om 800 meter løb, og i 1997 vandt han sin første internationale titel på denne distance, da han blev junioreuropamester indendørs. Året efter konkurrerede han for alvor på seniorplan, og han blev europamester både indendørs og udendørs dette år på 800 m og vandt det tyske indendørsmesterskab, men måtte nøjes med andenpladsen udendørs. De to følgende år vandt han det tyske udendørsmesterskab på distancen, og han indledte år 2000 med at blive tysk indendørsmester og fortsatte med at blive nummer to ved indendørs-EM.

Ved OL 2000 var den store favorit på 800 m danske Wilson Kipketer, mens Schumann regnedes som en af outsiderne. Schumann vandt sit indledende heat og sin semifinale, og det samme gjorde Kipketer. Finalen begyndte i et relativt moderat tempo, hvor Kipketer lå et stykke tilbage i feltet, da der manglede 200 meter. Schumann satte tempoet op og holdt til mål, hvor han var 0,06 sekund foran Kipketer, der ikke lykkedes med den spurt, som han stolede på. Algerieren Djabir Saïd-Guerni blev nummer tre, yderligere 0,02 sekunder efter Schumann.

I 2002 vandt han sølv ved de tyske mesterskaber samt bronze ved EM, hvorpå han blev nummer to ved de tyske indendørsmesterskaber i 2003. Efter en periode med flere skader hentede Schumann en bronzemedalje ved de tyske mesterskaber i 2009, hvorpå han indstillede sin aktive karriere.

Privatliv og senere karriere 
Han blev i 2008 gift med Korinna Fink, der også har været løber. Parret fik en søn, men blev senere skilt. Han har en søn med en anden kvinde og blev gift igen i 2015.

Schumann har siden afslutningen af sin aktive karriere arbejdet i eget firma som personlig træner. Han har også skrevet en bog om sin karriere, Lebenstempo.

Referencer

Eksterne henvisninger 

Mellemdistanceløbere fra Tyskland
Personer fra Thüringen
Deltagere for Tyskland ved sommer-OL 2000
Olympiske mestre fra Tyskland
Millon Wolde

Millon Wolde (født 17. marts 1979 i Addis Abeba, Etiopien) er en etiopisk atletikudøver (langdistanceløber), der vandt guld på 5000 meter ved OL i Sydney 2000 og sølv på samme distance ved VM i Edmonton i 2001.

Eksterne henvisninger 
 Info

Langdistanceløbere fra Etiopien
Personer fra Addis Ababa
Atleter ved sommer-OL 2000
Medaljevindere ved sommer-OL 2000
Olympiske mestre fra Etiopien
Brita Koivunen

Brita Koivunen-Einiö (født 31. august 1931 i Helsinki, død 12. april 2014 smst.) var en finsk jazz- og schlagersangerinde. Til hendes mest kendte numre hører de finsk-oversatte hits "Suklaasydän" (1956),"Sävel rakkauden" (1957) og "Mamma, tuo mies minua tuijottaa" (1958).

Koivunens berømmelse begyndte i 1954 i Helsinki. Sin første sang "Naisen-Miehen" optog hun sammen med den finske teaterinstruktør, skuespiller og sanger Tor Björn Lampenius, optrådte med den i et musikprogram og fik derigennem kontakt til et orkester. I løbet af sin karriere har Koivunen vist sig at være en talentfuld kunstner inden for et bredt spektrum af genrer, blandt andet optog hun i 1960'erne en række børnesange, samt, i 1985, en plade med jazz-standards. Koivunens foretrukne kunstnere inden for jazzen er Peggy Lee, Anita O'Day og Mel Tormé.

I slutningen af 1990'erne dannede Koivunen, sammen med Pirkko Mannola og Vieno Kekkonen, to ligeså berømte sangerinder i Finland, en sangerindetrio, som fortolkede gamle 50'er-numre. Koivunen trak sig dog tilbage i 2005 og Marjatte Leppänen overtog hendes plads i trioen.

Koivunen var gift med finske musiker og skuespiller Paavo Einiö, deres ægteskab varede fra 1955 til 2006, det år Einiö døde.

Referencer

Eksterne henvisninger 

 
 Brita Koivunen på Pomus.net 
 Liste over Brita Koivunens udgivelser hos Yle   
 Biografisk tekst med lyd-filer hos Yle 

Sangere fra Finland
Personer fra Helsinki
Anier García

Anier García Ortiz (født 9. marts 1976 i Santiago de Cuba, Cuba) er en cubansk atletikudøver (hækkeløber), der vandt guld på 110 meter hæk ved OL i Sydney 2000 og bronze på samme distance ved OL i Athen 2004. I VM-sammenhæng er det også til to sølvmedaljer, i Sevilla i 1999 og i Edmonton i 2001.

Eksterne henvisninger 
 Info

Hækkeløbere fra Cuba
BB

BB eller Bb kan referere til flere ting:

 .bb – et nationalt topdomæne reserveret til Barbados.
 B.B. King – er amerikansk blues guitarist og sanger/sangskriver.
 Big Brother – et realityshow, vist første gang i Holland.
 Brønshøj Boldklub – en dansk fodboldklub under Sjællands Boldspil-Union.
 Birket Boldklub – en dansk fodboldklub under Lolland-Falsters Boldspil-Union.
 Bispebjerg Boldklub – en dansk fodboldklub under Københavns Boldspil-Union.
 Brande Station – stationens officielle forkortelse
 Bjørne-banden – Indbyggere i Andeby
Terrence Trammell

Terrence R. Trammell (født 23. november 1978 i Atlanta, Georgia, USA) er en amerikansk atletikudøver (hækkeløber), der vandt sølv på 110 meter hæk ved både OL i Sydney 2000 og OL i Athen 2004. I VM-sammenhæng er det også blevet til to sølvmedaljer på samme distance, i Paris i 2003 og i Osaka i 2007.

Eksterne henvisninger 

 Info

Hækkeløbere fra USA
Personer fra Georgia
SBU

SBU eller Sbu kan referere til flere ting:

 Sjællands Boldspil-Union – en lokal fodboldunion under Dansk Boldspil-Union.
 Stony Brook University – et universitet i New York, USA.
 Sluzjba Bezpeki Ukraini – sikkerhedstjenesten i Ukraine.
Marcell van Enckevort

Marcell van Enckevort er landsholdsspiller i floorball, og født 1989 i Herning.

Han har spillet for en række af de største danske floorballklubber.

Floorballspillere fra Danmark
Personer fra Herning
Kaiserdamm

Kaiserdamm er en paradegade i Charlottenburg i bydelen Charlottenburg-Wilmersdorf i Berlin, Tyskland. Gaden strækker sig over 1,5 km. fra Sophie-Charlotte-Platz i øst til Theodor-Heuss-Platz i vest. Den blev anlagt på befaling af kejser Wilhelm II.

Kaiserdamm er en forlængelse af Unter den Linden – Strasse des 17. Juni – Bismarckstrasse, og var under Det Tredje Rige en del af Ost-West-Achse, og blev ombygget, blandt andet med de karakteristiske gadelygter, der også findes på Strasse des 17. Juni. Man ændrede navnet til Adenauerdamm i 1967, men ændrede det tilbage allerede 1968. Siden 1950 udgør Theodor-Heuss-Platz strækningens vestlige ende.

Gader i Berlin
Den amerikanske drage: Jake Long-afsnit

Dette er en oversigt over afsnittene i den amerikanske tegnefilmserie Den amerikanske drage: Jake Long, skabt af Jeff Goode. Serien består af 52 afsnit fordelt på to sæsoner, der blev sendt første gang fra 21. januar 2005 til 1. september 2007. Afsnittenes numre følger datoen for første udsendelser, men senere er de blevet sendt hulter til bulter. To af afsnittene (8 og 18) består hver især af to afsnit i halv længde.

Serien handler om den 13-årige dreng Jake Long, der må balancere mellem et almindeligt skoleliv, kærligheden til pigen Rose og evnen til at forvandle sig til en drage, der beskytter de magiske væsener, der bor i byen. Undervejs får Jake hjælp af skateboard-vennerne Trixie og Spud, hans morfar og denne magiske hund, Hund Fu.

Serieoversigt

Afsnit

Sæson 1 (2005–2006)

Film (2009)

Sæson 2 (2006–2007) 

Afsnit af animerede tv-serier
Afsnit af tv-serier
Amerikanske tv-serier fra 2000'erne
Tv-serier fra Disney
Reichsparteitag

Reichsparteitag (tysk for Rigspartidag) var navnet på det årlige møde, som det tyske nationalsocialistiske arbejderparti NSDAP afholdt mellem 1923 og 1938 i september måned. Særligt efter Hitlers magtovertagelse i 1933 blev dagen en stor propagandabegivenhed, der udspillede sig i Reichsparteitagsgelände i Nürnberg og havde over 100.000 deltagere.

De stærkt antisemitiske Nürnberg-love blev vedtaget på Reichsparteitag i 1935, og udgjorde en central del af tiltalen mod de ledende nazister i Nürnbergprocessen, der fandt sted efter krigen.

Filminstruktøren Leni Riefenstahl har i flere film dokumenteret rigspartidagene, bl.a. Triumph des Willens.

Eksterne henvisninger 

Nazi-Tyskland
Rosa-Luxemburg-Platz

Rosa-Luxemburg-Platz er en trekantet plads i bydelen Mitte i Berlin, Tyskland. Under Den Kolde Krig var pladsen beliggende i Østberlin. Den ligger i Spandauer Vorstadt, tidligere kaldt Scheunenviertel. Ved pladsen ligger teatret Volksbühne, og i den sydlige ende af pladen ligger desuden den karakteristiske biograf Babylon, bygget 1927-1929 efter tegninger af Hans Poelzig. Pladsen rummer desuden Karl-Liebknecht-Haus, der er hovedkvarter for det tyske socialistiske parti Die Linke og før det for Kommunistische Partei Deutschlands, der købte huset i 1926.

Pladsen har sit navn efter socialdemokraten, kommunisten og antimilitaristen Rosa Luxemburg, men pladsen har haft mange navne. Fra 1907 til 1910 hed den Babelsberger Platz, Bülowplatz 1910-1933, Horst-Wessel-Platz 1933-1945, Liebknechtplatz (1945-1947) og Luxemburgplatz (1947-1969). Den fik sit nuværende navn af SED-myndighederne i 1969.

Rosa-Luxemburg-Platz er kendt som gerningsstedet for drabet på to politimænd, Paul Anlauf og Franz Lenk, udført på ordre fra Kommunistische Partei Deutschlands i 1931. Morderne flygtede efterfølgende til Sovjetunionen. I 1934 blev der bygget et mindesmærke for ofrene, udført af Hans Dammann. Det blev indviet 29. september samme år. Efter en af morderne, den senere Stasi-leder Erich Mielke, kom tilbage til Tyskland, blev mindesmærket fjernet i begyndelsen af 1950. Mielke blev dømt for drabene in absentia i 1934 og igen i 1993. I 2006 blev et mindesmærke for Rosa Luxemburg indviet, udført af kunstneren Hans Haacke. Mindesmærket er udført i beton og viser citater og fragmenter fra Luxemburgs skrifter.

På pladsen findes desuden en U-Bahn-station.

Gader i Berlin
Kim Possible-afsnit

Dette er en oversigt over den amerikanske Disney Channel-serie Kim Possible, der blev sendt fra 7. juni 2002 til 7. september 2007 med 87 afsnit fordelt på fire sæsoner. 

Tre afsnit i anden sæson er udsendt samlet som filmen Kim Possible: Et Spørgsmål om Tid (Kim Possible: A Sitch In Time), mens de tre sidste afsnit i tredje sæson er udsendt samlet som filmen Kim Possible: En Djævelsk Plan (Kim Possible: So the Drama). 

Afsnittenes numre følger datoerne for første udsendelse, hvilket var hulter til bulter i forhold til produktionskoderne. Det er imidlertid sidstnævnte, der afspejler den historiemæssige rækkefølge med undtagelse af afsnittene med produktionskoderne 101 og 102, der er byttet om, og afsnit 305-307, der hører til sidst i sæson 3. Fem afsnit (produktionskoder 207, 217, 231, 309 og 414) består i øvrigt hver især af to afsnit i halv længde, der er markeret med henholdvis a og b efter respektive afsnitsnumre og produktionskoder.

Serieoversigt

Afsnit

Sæson 1 (2002–2003) 
Note: Alle afsnit i sæson 1 blev instrueret af Chris Bailey.

Sæson 2 (2003–2004)

Sæson 3 (2004–2005) 
Note: Alle afsnit i sæson 3 er instrueret af Steve Loter.

Sæson 4 (2007) 
Note: Alle afsnit i sæson 4 er instrueret af Steve Loter.

Eksterne henvisninger 
 Kim Possible på TV.com 

Afsnit af animerede tv-serier
Afsnit af tv-serier
Tv-serier fra USA
Tv-serier fra 2000'erne
Tv-serier fra Disney
LaShawn Merritt

LaShawn Merritt (født 27. juni 1986 i Portsmouth, Virginia, USA) er en amerikansk atletikudøver (sprinter), der vandt guld på 400 meter-distancen ved OL i Beijing 2008. Han vandt sølv på samme distance ved VM 2007 i Osaka, hvor han også var en del af det amerikanske stafethold, der vandt guld på 4 x 400 meter.

Eksterne henvisninger 

 Info

Sprintere fra USA
Personer fra Virginia
Martin Indyk

Martin Sean Indyk (født 1. juli 1951) er tidligere amerikansk ambassadør i Israel. Han er nok bedst kendt for at være hjernen bag dual containment-politikken, en ide lanceret af ham i maj 1993 med henblik på at inddæmme () både Irak og Iran, Israels to største strategiske modstandere.

Baggrund og tidlig karriere 
Han blev født ind i en jødisk familie i London, England, men voksede op og blev uddannet i Australien. Han har to børn, Sarah og Jacob, med sin kone Jill. Han fik amerikansk statsborgerskab i 1993. 
 Eksamen fra University of Sydney [1972).
 PhD i internationale relationer fra Australian National University (1977). 
 Begynder at arbejde som forskningsleder ved American Israel Public Affairs Committee (AIPAC), en pro-israelsk lobbygruppe i Washington. (1982-85).
 Administrerende direktør for Washington Institute for Near East Policy (WINEP), et forskningsinstitut med speciale i arabisk-israelske forhold (1985-93).
Han har desuden været adjungeret professor ved Johns Hopkins School of Advanced International Studies, hvor han underviste i israelsk politik og udenrigspolitik.

Offentlige hverv 
 Special assistant for præsident Bill Clinton
 Senior director of Near East and South Asian Affairs ved United States National Security Council. Mens han var ved NSC, tjente han som 
 Første rådgiver for præsidenten og den nationale sikkerhedsrådgiver, når emnerne var arabisk-israelske forhold, Irak, Iran, and Sydøstasien.
 Senior member af udenrigsminister Warren Christophers mellemøstfreds-team. 
 Det Hvide Hus' repræsentant ved U.S. Israel Science and Technology Commission.

 Amerikansk ambassadør til Israel 1995-1997 og 2000-01.
 Senior Fellow and Director for Saban Center for Middle East Policy under programmet for udenlandske studier ved The Brookings Institution. (2001-)

Noter 

Embedsmænd fra USA
Personer fra London
Daniella Alonso

Daniella Alonso (født 22. september 1978) er en amerikansk skuespiller, nok mest kendt for sin gæsterolle, Anna Taggaro i The CWs tv-serie One Tree Hill og hendes hovedroller i The Hills Have Eyes 2 og Wrong Turn 2. I 2006 blev hun nummer 41 i Maxim Hot 100.

Noter og referencer

Eksterne henvisninger 

 

Skuespillere fra New York
Tyler Hilton

Tyler James Hilton (født 22. november 1983) er en amerikansk sanger, sangskriver og skuespiller. Mest kendt for sin rolle i The CWs dramaserie One Tree Hill.

Tyler Hilton spillede rollen som Elvis Presley i filmen om Johnny Cash' liv, Walk the Line. Han indsang i denne forbindelse "That's All Right", som også er at finde på soundtracket fra filmen.

Eksterne henvisninger 

 

Sangere fra USA
Skuespillere fra USA